2012 m. birželio 19 d. Bendrojo Teismo (septintoji kolegija) nutartisVengrija prieš Komisiją
(Byla T-37/11)
„Ieškinys dėl panaikinimo – Laikina priemonė, skirta veiksmams prie naujų išorinių Sąjungos sienų finansuoti siekiant įgyvendinti Šengeno acquis ir sienų
kontrolę (Šengeno priemonė) – Vengrijai 2004–2006 m. laikotarpiu skirta suma – Dalies sumokėtos sumos susigrąžinimas – Aktas, kurį galima ginčyti – Nepriimtinumas“
1.                     Procesas – Ieškinys – Formos reikalavimai – Ginčo dalyko nustatymas – Ieškinyje esanti nuoroda į ginčijamo akto parengiamąjį
aktą – Nuoroda, neatimanti galimybės nustatyti ginčo dalyko (Bendrojo Teismo procedūros reglamento 44 straipsnio 1 dalis)
(žr. 25–27 punktus)
2.                     Ieškinys dėl panaikinimo – Aktai, dėl kurių galima pareikšti ieškinį – Aktai, kuriais siekiama sukelti teisinių pasekmių –
Sąvoka – Laikinas instrumentas, skirtas veiksmams prie naujų išorinių Sąjungos sienų finansuoti siekiant įgyvendinti Šengeno
„acquis“ ir sienų kontrolę (Šengeno priemonė) – Komisijos debeto aviza, kuria susigrąžinamos nepateisinamai išleistos sumos,
išduota gavus galutinį Komisijos pranešimą dėl Šengeno priemonės sąskaitų, susijusių su Vengrijai 2004‐2006 m. laikotarpiu
išmokėtomis pagalbos sumomis, apmokėjimo – Debeto aviza, kuri yra tik ankstesnį sprendimą įgyvendinantis aktas, nes grąžinimo
pareiga atsiranda ne debeto avizos išdavimo momentu, o tada, kai priimamas galutinis pranešimas – Aktas, kurį galima ginčyti –
Nebuvimas – Nepriimtinumas (2003 m. Stojimo akto 35 straipsnis) (žr. 33, 34, 40–42, 60 punktus)
Dalykas
Prašymas iš dalies panaikinti 2010 m. spalio 28 d. Komisijos debeto avizą Nr. 3241011280, išduotą išsiuntus Vengrijai galutinį
pranešimą dėl Šengeno priemonės sąskaitų, susijusių su Vengrijai 2004‐2006 m. laikotarpiu išmokėtomis pagalbos sumomis, apmokėjimo.
Rezoliucinė dalis
1.
Atmesti ieškinį kaip nepriimtiną.
2.
Priteisti iš Vengrijos bylinėjimosi išlaidas.